Under Wraps

Under Wraps er det 15. studioalbumet til rockebandet Jethro Tull, utgjeve i 1984. Songane er kraftig påverka av frontmannen Ian Anderson sin forkjærleik for spionasjelitteratur.Minstrels in the Gallery: History of Jethro Tull by David Rees ISBN 978-0-946719-22-8

Albumet var kontroversielt hos Tull-fans då det kom ut på grunn av den elektroniske synthpop-stilen som var typisk for 1980-åra. Dave Pegg har sagt at det hadde vorte eit betre album om dei hadde nytta songane som ikkje kom med på Broadsword and the Beast, medan Martin Barre har kalla det eit av favoritt-Tull-albuma hans.Rees, David (1998). Minstrels in the Gallery: A history of Jethro Tull. Firefly. . Albumet nådde 76. plassen på Billboard 200 og 18. plassen på den britiske albumlista. Singelen «Lap of Luxury» nådde 30. plassen.

Produksjon
I motsetnad til tidlegare album, der Anderson skreiv alle songane sjølv, var Under Wraps det første Jethro Tull-album sidan This Was der dei fleste songane var skrivne i lag med andre i bandet, hovudsakleg Peter-John Vettese.

Det er òg det einaste Jethro Tull-albumet utan trommeslagar. Det vert berre nytta elektroniske trommemaskinar. Etter innspelinga vart Doane Perry med i bandet på turneen for albumet og vart så den permanente trommeslagaren deira. 

Albumet vart spelt inn våren 1984 i heimestudioet til Anderson.

Utgjeving
Den originale utgjevinga i 1984 hadde 11 spor og «Astronomy», «Tundra», «Automotive Engineering» og «General Crossing» fanst berre på kassettversjonen. Av desse ekstra songane vart «General Crossing» den første Jethro Tull-songen som aldri vart gjeven ut på vinyl, sidan dei andre vart gjevne ut på singlar. Nyare CD-utgåver inkluderer òg bonusspor og i alt 15 spor. 2005-utgåva av albumet har òg med musikkvideoen til «Lap Of Luxury».

Konsertutgåver

For å marknadsføre Under Wraps la Jethro Tull ut på turné og tom som vanleg nokre kunstnariske steg i sceneutforminga. Som dei hadde gjort på liknande vis på Thick as a Brick-turneen, kom scenearbeidarar ut på scenen og kosta golvet, talde publikummet og studerte staden. Alle bandmedlemmane og instrumenta var pakka inn i gråpapir. Dei var altså pakka inn eller «under wraps» på engelsk. Desse vart kasta av då musikken starta. Under turneen fekk Anderson problem med stemma si som førte til at han måtte opererast og ta ein lengre pause frå bandet.

Innhald

Original vinyl

CD

Medverkande
Jethro Tull
 Ian Anderson – vokal, fløyte, akustisk gitar, trommeprogrammering, Fairlight CMI
 Martin Barre – elektrisk gitar
 Dave Pegg – bassgitar, kontrabass
 Peter-John Vettese – klaverinstrument, elektronisk programmering

Teknisk

 Trevor Key - fotografi
 John Pasche - kunst, design
 Sheila Rock - fotografi

Kjelder

Denne artikkelen bygger på «Under Wraps (Jethro Tull album)» frå ,  den 19. mai 2019. 
 oppgav desse kjeldene:

Bakgrunnsstoff


Kategori:Jethro Tull-album
Kategori:Musikkalbum frå 1984
Kategori:Chrysalis Records-album
Kategori:Album produserte av Ian Anderson